Dada Gallotti
Dada Galoti (g. 1935 m. balandžio 8 d. Milane) – italų kino aktorė, žinoma daugiausia antrojo plano vaidmenimis praėjusio amžiaus 7 ir 8 dešimtmečio filmuose. Į kiną pateko atsitiktinai, kuomet ją, dirbančią pardavėja, pastebėjo ir užkalbino režisierius Giuseppe De Santis, vėliau skyręs vaidmenį filme „Roma ore 11“. Keliuose vesternuose filmavosi Diana Garson slapyvardžiu. Iš kino pasitraukė 1982 m., po vedybų su pramonininku Otto Lughin.